Nafarroako Parlamentuko Unibertsitateko, Berrikuntzako eta Eraldaketa Digitaleko Batzordeak, 2021eko martxoaren 24an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da NUPi finantza-hornidura eman diezaion, ukitutako NUPeko AZLei gradua aitortzearen eta maila-aldaketen ondorioz ordaintzeke dauden ordainketei aurre egin ahal izateko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“– Nafarroako Parlamentuak Nafarroako Gobernua premiatzen du Nafarroako Unibertsitate Publikoari finantza-hornidura eman diezaion, NUPeko ukitutako AZLei gradua aitortzearen eta maila-aldaketen ondorioz ordaintzeke dauden ordainketei 2021eko lehen seihilekoan aurre egin ahal izateko.

– Nafarroako Parlamentuak Nafarroako Gobernua premiatzen du beharrezko mekanismoak baimendu ditzan Nafarroako Unibertsitate Publikoak bi osagarri horiek berehala ordaindu ahal izan ditzan”.

Iruñean, 2021eko martxoaren 25ean

Lehendakaria: Unai Hualde Iglesias